**O b e c D o l n é S t r h á r e**

Návrh VZN vyvesený na úradnej tabuli v obci a na internetovej stránke obce

**D o l n é S t r h á r e** dňa **: 30.11.2015**

VZN vyvesené na úradnej tabuli v obci **Dolné Strháre** dňa : **14.12.2015**

Lehota na podanie pripomienok do : **10.12.2015**

VZN nadobúda účinnosť od: **01.01.2016**

Obec Dolné Strháre podľa § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a § 16 zákona č. 181/ 2014 Z.z. o politických stranách a politických hnutiach v znení neskorších predpisov

**vydáva**

V š e o b e c n e z á v ä z n é n a r i a d e n i e

**č. 3/2015**

o umiestňovaní volebných plagátov v čase volebnej kampane na území obce Dolné Strháre.

Dolné Strháre, december 2015

**§ 1**

**Úvodné ustanovenia**

(1) Toto všeobecne záväzné nariadenie (ďalej len „nariadenie“) vyhradzuje miesta a ustanovuje podmienky na umiestňovanie volebných plagátov na verejných priestranstvách počas volebnej kampane pre voľby:

* Národnej rady Slovenskej republiky,
* Európskeho parlamentu,
* orgánov samosprávnych krajov,
* orgánov samosprávy obcí,
* prezidenta SR,
* referenda.

(2) Vyhradená plagátová plocha na umiestňovanie volebných plagátov počas volebnej kampane musí zodpovedať zásadám rovnosti kandidujúcich subjektov, t. j. pre všetky zaregistrované politické strany, koalície politických strán prípadne nezávislých kandidátov musí byť vytvorený rovnomerný priestor na umiestňovanie volebných plagátov.

(3) Reálne rozdelenie vyhradenej plagátovej plochy obec Dolné Strháre vykoná až po zverejnení vyžrebovaných čísiel zaregistrovaných kandidátnych listín.

 (4) Umiestňovanie volebných plagátov a oznámení na plagátových plochách obce Dolné Strháre sa môže uskutočniť len prostredníctvom Obecného úradu Dolné Strháre.

**§ 2**

**Vyhradenie miest na vylepovanie volebných plagátov**

(1) Obec Dolné Strháre vyhradzuje kandidujúcim subjektom na umiestňovanie volebných plagátov nasledovné miesta:

a) tabuľa nachádzajúca sa pred Obecným úradom obce,

b) oplotenie pred Obecným úradom obce.

(2) Plocha pre účely umiestnenia volebných plagátov bude rozdelená tak, aby rozdelenie zodpovedalo zásadám rovnosti kandidujúcich politických strán, koalícií a nezávislých kandidátov.

**§ 3**

**Podmienky na umiestňovanie volebných plagátov**

(1) Kandidujúci subjekt môže v obci umiestniť volebné plagáty na vyhradenom mieste až po zaregistrovaní politickej strany alebo koalície štátnou komisiou pre voľby.

(2) Umiestňovanie volebných plagátov počas volebnej kampane si zabezpečí kandidujúci subjekt na svoje náklady.

(3) Zodpovednosť za obsah volebných plagátov nesie príslušný kandidujúci subjekt.

(4) Za likvidáciu volebných plagátov po ukončení volebnej kampane je zodpovedný kandidujúci subjekt.

**§ 4**

**Dodržanie nariadenia a sankcie**

(1) Za dodržanie ustanovení tohto nariadenia je zodpovedný kandidujúci subjekt.

(2) Umiestňovanie volebných plagátov na iných miestach ako sú vyhradené v § 2 tohto nariadenia je zakázané.

(3)Za porušenie tohto VZN možno v zmysle zákona č. 372/1990 Zb. o priestupkoch v znení neskorších zmien a doplnkov uložiť pokutu fyzickej osobe do výšky 33 eur. V zmysle zákona o obecnom zriadení č. 372/1990 Zb. je možné uložiť pokutu právnickej osobe za porušenie tohto VZN do výšky 6638 eur.

**§ 5**

**Záverečné ustanovenia**

(1) Dňom nadobudnutia účinnosti tohto všeobecne záväzného nariadenia stráca platnosť všeobecne záväzné nariadenie č. 2/1998 o vyhradení miesta a plochy na vylepovanie volebných plagátov v čase volebnej kampane na území obce Dolné Strháre.

(2) Toto všeobecne záväzné nariadenie Obce Dolné Strháre schválilo Obecné zastupiteľstvo v Dolných Strhároch na svojom 12. zasadnutí dňa **13.12.2015** pod číslom uznesenia **89/2015** a nadobúda účinnosť **01.01.2016**.

(3) Zmeny a doplnky tohto všeobecne záväzného nariadenia obce **D o l n é S t r h á r e** schvaľuje Obecné zastupiteľstvo v **D o l n ý c h S t r h á r o c h.**

V Dolných Strhároch, dňa 26.11.2015

 Mgr. Gabriela Hudecová

 starostka obce Dolné Strháre